સાન ફ્રાન્સિસ્કો: વોટ્સએપનો સતત ઉપયોગ કરનારાઓ માટે સારા સમાચાર છે. જેમાં હવે આગામી દિવસોમાં આવા ગ્રાહકો તેમણે વોટ્સએપ પરથી મોકલેલો મેસેજ પરત બોલાવી શકશે. રિકોલ નામની મળનારી આ નવી સુવિધાથી યુઝર્સને પાંચ મિનિટમાં કોઈને વોટ્સએપ પર મોકલાવેલો મેસેજ પરત બોલાવવાની સુવિધા મળી રહેશે. વોટ્સઅેપમાં કોઈકવાર ભૂલથી કોઈને લખેલો મેસેજ અન્ય વ્યકિતને પહોંચી જતો હોય છે. તેથી આવા સમયે જે તે યુઝરે પસ્તાવા સિવાય કોઈ વિકલ્પ રહેતો નથી. ત્યારે આવા યુઝર માટે હવે સારા સમાચાર મળી રહયા છે કે એકવાર ભૂલથી કરવામાં આવેલો આવો મેસેજ રિકોલ નામની સુવિધાથી પરત મેળવી શકાશે.